1. Korleis har ungdom engasjert seg politisk for nynorsk? Vel deg ut eit tema, skriv ein kort fagartikkel på kring 200–300 ord om korleis unge har engasjert seg i denne saka, og nemn døme frå ulike tiår.

Sjå særleg på den aktuelle temaartikkelen og tiårartiklane i utstillinga.

Vel eitt av desse temaa:

- Kampen for læremiddel på nynorsk
- Arbeid for nynorskbrukande studentar
- Kampen for digital nynorsk

2. Korleis har ungdom kjempa for språka sine? Vel eitt av språka, og skriv ein kort fagartikkel på 200–300 ord der du skriv om korleis unge har engasjert seg for dette språket. Sjå særleg på artiklane om samisk, riksmål, kvensk, teiknspråk og teksten Kampen for språkmangfald i utstillinga.

Vel eitt av desse språka:

- Samisk: Noereh, Davvi Nuorra, NSR-U og andre
- Kvensk: Kvääninuoret – Kvenungdommen
- Riksmål: Studentenes Riksmålsforening, Ungdommens Riksmålsforening og fleire
- Norsk teiknspråk: Norges Døveforbunds Ungdom

3. Korleis har ungdom argumentert visuelt for nynorsk? Vel to klistremerke eller to plakatar frå to ulike tiår, og skriv ein kort fagartikkel på 200–300 ord der du samanliknar korleis ungdom i ulike tiår har argumentert for nynorsk. Sjå særleg på tekstane om gjenstandane og tekstane frå dei aktuelle tiåra i utstillinga.

4. Korleis har ungdom argumentert retorisk for nynorsk? Vel deg eit slagord frå eit tiår, skriv ein kort fagartikkel på 200–300 ord der du samanliknar korleis ungdom i ulike tiår har argumentert for nynorsk. Bruk omgrep frå retorikken. Sjå særleg på tekstane om gjenstandane slagorda står på, og tekstane frå dei aktuelle tiåra i utstillinga.

Vel eitt av desse slagorda:

- Nynorsk byggjer på dialektane. Snakk dialekt, skriv nynorsk (1970-talet)
- Nynorsk er tøft! (1980-talet)
- Knus bokmålsveldet. Kjøp nynorske lærebøker! (1990-talet)
- Nynorsk for alle! (1990-talet)
- Er big bite betre enn pølser? (2000-talet)
- Streik for lik rett til utdanning! (2000-talet)
- Slepp nynorsken til! (2000-talet)